Haute-Marne

Haute-Marne on Ranskan departementti numero 52. Se on saanut nimensä Marne-joen mukaan (Ylä-Marne). Departementti sijaitsee Pohjois-Ranskassa, Champagne-Ardennen hallintoalueella. Departementti on pinta-alaltaan 6 211 neliökilometriä, ja siellä on 187 654 asukasta (vuonna 2006). Haute-Marnen pääkaupunki on Chaumont. Haute-Marne on jaettu edelleen kolmeen arrondissementtiin, 32 kantoniin ja 432 kuntaan.

Haute-Marnen departementti syntyi Ranskan vallankumouksen yhteydessä 4. maaliskuuta 1790. Se muodostettiin Champagnen, Burgundin, Lothringenin ja Franche-Comtén historiallisiin provinsseihin kuuluneista alueista.

Lähteet

Aiheesta muualla

 Haute-Marnen departementin kotisivut